Ski Bygg

Ski Bygg var en norsk byggevareforhandler på Østlandet. Hovedvirksomheten er etablert i Ski med butikk og sentrallager for avdelinger i Ås, Enebakk, Fredrikstad, Askim og Oslo. Kjeden ble etablert i 1919 som A/S Ski Bygningsartikkelkompani, men på dagligtale ble butikken bare omtalt som Ski Bygg. I 1920 ble navnet derfor endret til A/S Ski Bygg.

Ski Bygg har tidligere vært en del av Byggmakker-kjeden, hvor de i sin tid var største eier. I 2005 ble sentralleddet solgt til finske Kesko, og i 2012 trakk Ski Bygg seg helt ut for å stå på egne bein. I 2019 ble Ski Bygg kjøpt opp av Mestergruppen for mellom 300 og 400 millioner kroner. Før dette var byggevarekjeden eid av Ski Bygg Gruppen A/S.

I mars 2021 annonserte Ski Bygg at merkevaren legges ned, og at butikkene omprofileres til XL-Bygg. Merkevareendringen ble offisielt gjennomført 15. april 2021, og Ski Bygg-skiltene ble erstattet med XL-Bygg.

Referanser

Eksterne lenker 
 

Selskaper etablert i 1919
Norske byggevarekjeder
Selskaper opphørt i 2021